'Glee'-ster se eks praat oor saamblyery met haar kleinsus | Huisgenoot
Ná berigte dat Ryan (37) en Nickayla (26) saam ingetrek het terwyl hulle na Ryan en Naya se seun, Josey (5), omsien – wat volgens hom tot bitsige aanlyn boodskappe gelei het – het hy hul saamblyery op Instagram verdedig.
"Josey het my gevra of Titi by ons kan bly, want sy is nou die naaste ding wat hy aan 'n ma het," sê Ryan, wat vanaf 2014 tot 2018 met die Glee-aktrise getroud was, in die video. "As enkelouer wat jou loopbaan probeer bou en hierdie ramp met jou kind probeer verwerk, gaan jy al die hulp benodig wat jy kan kry."
Nickayla het haar en die akteur se hegte band ook verdedig. "Ek steur my nie aan hoe dinge lyk nie, want niemand sien elke pynlike oomblik wat ons almal verduur nie," het die model op Instagram geskryf.